wickkiey/tamil-wikipedia-chunked huggingface dataset:
# பெப்ரவரி 28

## இறப்புகள்

- 1869 &ndash; அல்போன்சு டி லாமார்ட்டின், பிரான்சியக் கவிஞர், வரலாற்றாளர் (பி. 1790)
- 1936 &ndash; கமலா நேரு, இந்திய விடுதலைப் போராட்ட செயற்பாட்டாளர் (பி. 1899)
- 1963 &ndash; இராசேந்திர பிரசாத், இந்தியாவின் 1வது குடியரசுத் தலைவர் (பி. 1884)
- 2003 &ndash; மேஜர் சுந்தரராஜன், தமிழகத் திரைப்பட, மேடை நடிகர் (பி. 1925)
- 2006 &ndash; ஓவன் சேம்பர்லேன், நோபல் பரிசு பெற்ற அமெரிக்க இயற்பியலாளர் (பி. 1920)
- 2010 &ndash; சுசிரோ அயாசி, சப்பானிய வானியற்பியலாளர் (பி. 1920)
- 2016 &ndash; செங்கை ஆழியான், ஈழத்து எழுத்தாளர் (பி. 1941)
- 2016 &ndash; குமரிமுத்து, தமிழ்த் திரைப்பட நடிகர்
# பெப்ரவரி 28

## சிறப்பு நாள்

- அமைதி நினைவு நாள் (சீனக் குடியரசு)
- கலேவலா நாள், (பின்லாந்து)
- தேசிய அறிவியல் நாள்
- ஆசிரியர் நாள் (அரபு நாடுகள்)
# மாங்குளம் இராணுவ முகாம் மீதான தாக்குதல்

**மாங்குளம் இராணுவ முகாம் மீதான தாக்குதல்** விடுதலைப்புலிகளால் நவம்பர் 21, 1990 இல் ஆரம்பிக்கப்பட்டு, நவம்பர் 23, 1990 அன்று முழுமையாக அம்முகாம் கைப்பற்றப்பட்டது.
# மாங்குளம் இராணுவ முகாம் மீதான தாக்குதல்

## பின்னணி

இந்திய அமைதி காக்கும் படை இலங்கையின் வடக்கு கிழக்கு மாகாணங்களை விட்டு வெளியேறிய பின் சில மாதங்கள் போரின்றி இருந்தது தமிழர்பகுதி. ஆனிமாதம் சிங்களப் படைகளுக்கும் புலிகளுக்குமிடையில் சண்டை மூண்டது. இரண்டாம்கட்ட ஈழப்போர் என்று இது குறிப்பிடப்படுகிறது.  
அந்நேரத்தில் தமிழர் பகுதிகளில் யாழ்ப்பாணத்தில் சில படைமுகாம்கள் தவிர மிகுதிப்பகுதி புலிகள் வசமிருந்தது. குடாநாட்டை ஏனைய பகுதிகளுடன் இணைக்கும் ஒரே தரைவழிப்பாதையான ஆனையிறவில் சிங்களப்படையினர் இருந்தனர். அவர்கள் பரந்தன் வரை விரிந்த கூட்டுப்படைத்தளத்தைக் கொண்டிருந்தனர். கிளிநொச்சியிலும் இராணுவ முகாம் அமைத்திருந்தனர். பின்னர் அம்முகாமைவிட்டுப் பின்வாங்கிச் சென்றனர்.  
வவுனியாவிலிருந்து தெற்குப்பக்கமாக தொடர்ச்சியாக சிறீ லங்கா படையினரின் கட்டுப்பாட்டிலேயே இருந்தது. வவுனியாவிலிருந்து யாழ்ப்பாணம் நோக்கி வரும் - ஏ-9 நெடுஞ்சாலை என அழைக்கப்படும் - யாழ் - கண்டி நெடுஞ்சாலையில் இரு இடங்களில் சிறீ லங்கா படைகள் முகாம் அமைத்துத் தங்கியிருந்தது. கொக்காவில், மாங்குளம் எனுமிடங்களில் இருந்த முகாம்களே அவைகள்.  
சண்டை மூண்டதும் கொக்காவில் முகாம் தாக்கி வெற்றிகொள்ளப்பட்டது. அதன்பின் இடையில் துருத்திக்கொண்டிருந்த ஒரேமுகாம் மாங்குளம் முகாம்தான். தொடக்கத்தில் சிறிதாக இருந்த முகாம் பின்னர் ஒரு நடவடிக்கைமூலம் பெரிதாக்கிப் பலப்படுத்தப்பட்டது. இதற்கிடையில் யாழ்.கோட்டையைத் தாக்கிக் கைப்பற்றிய புலிகள் அடுத்துக் குறிவைத்தது மாங்குளத்தைத்தான்.  
வன்னியில் விசாலமான நிலப்பரப்பொன்றையும் கண்டிவீதியையும் கட்டுப்பாட்டில் வைத்திருக்கவேண்டிய தேவையையும் புலிகள் உணர்ந்திருந்தனர். அதன் வெளிப்பாடுதான் தமது முதலாவது பெரிய நடவடிக்கையாக கொக்காவில் முகாமைத் தாக்கிக் கைப்பற்றிக் கொண்டது. அடுத்து இடையில் துருத்திக்கொண்டிருந்த மாங்குளத்தையும் கைப்பற்றுவது.  
அக்காலத்தில் புலிகள் தமது நினைவுநாட்களுக்காக பெரிய தாக்குதலைச் செய்வார்கள் என்ற எதிர்பார்ப்பு எல்லோரிடமும் இருந்தது. அவ்வகையில் ஒவ்வொரு மாவீரர் நாளுக்கும் புலிகள் பெரிய தாக்குதலைச் செய்வார்கள் என்று எல்லோரும் எதிர்பார்த்திருந்தனர். அப்படியே இத்தாக்குதலும் நடந்தது.  
இன்று கேணல் நிலையிலிருக்கும் தளபதி பால்ராஜ்ஜின் தலைமையில், இன்னொரு தளபதி தீபனின் துணை வழிநடத்தலுடன் மாங்குளம் முகாம் மீது 21 ஆம் திகதி தாக்குதல் தொடங்கப்பட்டது.
# மாங்குளம் இராணுவ முகாம் மீதான தாக்குதல்

## தாக்குதல்

அப்போது பிரபலமாக இருந்த புலிகளின் சொந்தத் தயாரிப்பான பசீலன் 2000 என்ற எறிகணை செலுத்திகளின் துணையுடன் கடுமையான தாக்குதல் தொடுக்கப்பட்டது. பல பகுதிகள் வெட்டையாக இருந்த நிலையில் தாக்குதலைச் செய்தன புலிப்படையணிகள்.  
முடிவில் மாங்குளம் படைமுகாம் வீழும் நிலைக்கு வந்தது. இறுதி முயற்சியாக கரும்புலித் தாக்குதல் நடத்தப்பட்டது. முகாம் தாக்குதலுக்கான திட்டமிடலின்போது அக்கரும்புலித் தாக்குதலை நடத்துவது யாரென்று தீர்மானிக்கும் நேரத்தில், வன்னிமாவட்டத் துணைத்தளபதியாக இருந்த போர்க் தானே அதை நடத்தவேண்டுமென்று பிடிவாதமாக நின்று அச்சந்தர்ப்பத்தைப் பெற்றுக்கொண்டார் என்று கூறப்படுகிறது  
இறுதியில் திட்டமிட்டபடி தளபதி - கரும்புலி லெப்.கேணல் போர்க்கின் வெடிமருந்து வாகனம் படைமுகாம் வரை சென்று வெடித்தது. அத்தோடு மாங்குளம் படைமுகாம் புலிகள் வசமானது.
# பெல்கிறேட்

**பெல்கிறேட்** (அல்லது பெல்கிரேடு) (Belgrade) சேர்பியாவின் தலைநகரமும் அந்நாட்டின் மிகப் பெரிய நகரமும் ஆகும். 1403ஆம் ஆண்டிலிருந்து அந்நாட்டின் தலைநகராக உள்ளது. இது ஐரோப்பாவின் மிகப் பழைய நகரங்களுள் ஒன்றாகும். 17 மாநகரங்களைக் கொண்ட இது சேர்பியாவில் சுயாட்சியுள்ள பிரதேசமாக உள்ளது. இந்த பெயருக்கு வெள்ளை நகரம் என்று பொருள்.
# பெல்கிறேட்

## புவியியல்

இது கடல் மட்டத்தில் இருந்து 116.75 மீட்டர்கள் உயரத்தில் உள்ளது. தனுபே, சாவா ஆறுகள் இணையும் இடத்தில் இந்த நகரம் அமைந்துள்ளது.
காலப்போக்கில், இந்த நகர் விரிவாக்கப்பட்டது.
# பெல்கிறேட்

## நிர்வாகம்

பெல்கிரேடு தனியாட்சிப் பிரதேசம் ஆகும். நகரமன்றத்தில் 110 உறுப்பினர்கள் இடம்பெற்றுள்ளனர். ஒவ்வொருவரும் நான்காண்டு காலம் வரையில் பதவியில் இருக்கலாம். இவர்களில் 13 பேர் கொண்ட குழுவும், நகர மேயரும், துணை மேயரும் இணைந்து நகரத்தை நிர்வகிக்கின்றனர். சுகாதாரம், போக்குவரத்து உள்ளிட்ட பதினான்கு துறைகளில் நிர்வாகம் செயல்படுத்தப்படுகிறது. செர்பியாவின் தேசிய அமைச்சரவைக் கூட்டமும் இந்த நகரில் நடத்தப்படும். இது 17 பேரூராட்சிகளாகப் பிரிக்கப்பட்டுள்ளது.
# பெல்கிறேட்

## மக்கள்

அண்மைய கணக்கெடுப்பின்படி, 11,66,000 மேற்பட்ட மக்கள் வாழ்கின்றனர். இவர்களில் பெரும்பாலானோர் பெல்கிறேடின் நகர்ப்புறத்தில் வாழ்கின்றனர். இவர்களில் பெரும்பான்மையினர் செர்பிய நாட்டவர். ரோமாக்களும், மொண்டிநீகிரோக்களும், யுகோசிலேவியர்களும், குரோட்டியர்களும், முஸ்லீம்களும் குறைவான எண்ணிக்கையில் உள்ளனர்.  
யுகோசிலேவிய போரின் காரணமாக, குரோட்டியா, பொசுனியா, கொசொவோ உள்ளிட்ட பகுதிகளைச் சேர்ந்த மக்கள் அகதிகளாக இங்கு வந்து சேர்ந்தனர். பிறர் பொருளாதார அளவில் முன்னேற இங்கு வந்து குடியேறினர். கிறித்தவ ஆர்தோடாக்சு சமயத்தை பெரும்பான்மையினர் பின்பற்றுகின்றனர். குறைந்தளவினர் இசுலாம், ரோம கத்தோலிக்கம், புரொட்டஸ்தாந்தம் ஆகிய மதங்களைப் பின்பற்றுகின்றனர்.
# பெல்கிறேட்

## பொருளாதாரம்

இது செர்பியாவின் நிதி நிர்வாக மையமாகத் திகழ்கிறது. செர்பியாவின் மத்திய வங்கியின் தலைமையகமும் இங்குள்ளது. இங்குள்ளவர்களில் ஆறு லட்சத்திற்கும் அதிகமானோர் நிறுவனங்களிலும், 22,000 அதிகமானோர் சிறு நிறுவனங்களிலும் பணிபுரிகின்றனர்.  
தகவல் தொழில்நுட்பத்திலும் முன்னணி நகரமாக விளங்குகிறது. மைக்ரோசாப்ட், ஏசுஸ், இண்டெல், டெல், ஹுவாவெய் உள்ளிட்ட நிறுவனங்களின் கிளை மையம் இங்குள்ளது.
# பெல்கிறேட்

## பண்பாடு

திரைப்பட விழா, கோடைகால விழா, புத்தக விழா உள்ளிட்ட பல விழாக்கள் ஆண்டுதோறும் கொண்டாடப்படுகின்றன. இங்கு வாழ்ந்த இவோ அன்றிக் என்ற எழுத்தாளர் நோபல் பரிசு பெற்றார். செர்பியாவின் திரைப்படத் துறை இங்குள்ளது.  
செர்பியாவின் கலை அறிவியல் கழகம், செர்பியாவின் தேசிய நூலகம் ஆகியன இங்கு அமைந்துள்ளன.  
இங்கு வெளிநாட்டு கலாச்சார மையங்களும் உள்ளன. இவற்றுள் ஸ்பெயின் கலாச்சார மையம், பிரான்சு கலாச்சார மையம், ஜெர்மன் கலாச்சார மையம், கனேடிய கலாச்சார மையம், சீன கன்பூசியஸ் கழகம், ஈரானிய கலாச்சாரக் கழகம், கலை அறிவியலுக்கான ரசிய மைஅய்ம், பிரித்தானிய மன்றம் ஆகியன குறிப்பிடத்தக்கன.
# பெல்கிறேட்

## சுற்றுலா

பழங்கால கட்டிடங்கள் இங்குள்ளன. தேசிய அருங்காட்சியகம், நிக்கோலா பாசிக் சதுக்கம்., மாணவர் சதுக்கம், பாராளுமன்றம், பழைய அரண்மனை, புனித சாவா தேவாலயம் ஆகியன குறிப்பிடத்தக்கன. பெலி துவோர் எனப்படும் வெள்ளை மாளிகையில் அரிய வேலைப்பாடுகள் பல உள்ளன.
அடா சிகன்லியா என்ற தீவு நகரினுள் உள்ளது. சவா ஆற்றினைக் கடந்து இந்த பகுதிக்குச் செல்லலாம். இங்கு விளையாட்டுப் போட்டிகளும், மனமகிழ் மன்ற நிகழ்வுகளும் நடத்தப்படுகின்றன. இது தவிர மேலும் 16 தீவுகள் இங்குள்ளன. சுற்றுலாத் துறையினால் கிடைக்கும் வருமானம் அதிகரித்துள்ளது.
# பெல்கிறேட்

## விளையாட்டு

உலகின் முன்னணி விளையாட்டுகள் விளையாடுவதற்கான வசதிகள் இங்குள்ளன. ஐரோப்பிய நீர் போலோ வாகைப் போட்டி, ஐரோபாஸ்கட், ஐரோப்பிய கைப்பந்து போட்டி உள்ளிட்ட பெரிய நிகழ்வுகள் இங்கு ஏற்படுத்தப்பட்டன். ரெட் ஸ்டார் பெல்கிரேடு, பர்டிசான் பெல்கிரேடு உள்ளிட்ட இரு கால்பந்தாட்ட குழுக்கள் இந்த நகரத்தைச் சேர்ந்தவை.
# பெல்கிறேட்

## ஊடகம்

செர்பியாவின் தேசிய ஒலிபரப்புக் கூட்டுத்தாபனத்தின் தலைமையகம் பெல்கிரேடில் உள்ளது. பல மனமகிழ் நிகழ்ச்சிகளை இயக்கும் ஆர்டிவி பிங்க் எனும் தொலைக்காட்சி பிரபலமானது. பொலிட்டிக்கா, பிலிக், வெசிர்ன்யே நோவொஸ்தி, தனஸ் உள்ளிட்ட நாளேடுகள் பிரபலமானவை.  
உலகளவில் வெளியாகும் பிளேபாய், காஸ்மோபோலிட்டன், எல்லே, நேசனல் ஜியோகிராபிக், மென்ஸ் ஹெல்த், உள்ளிட்ட இதழ்களுக்கு பெல்கிறேடு பதிப்பு உண்டு.
# பெல்கிறேட்

## கல்வி

பெல்கிரேடு இரண்டு பெரிய கல்வி நிறுவனங்களைக் கொண்டுள்ளது. பெல்கிரேடு பல்கலைக்கழகம் செர்பியாவின் பெரிய கல்வி நிறுவனங்களில் ஒன்று. இது ஐரோப்பாவிலேயே பெரிய பல்கலைக்கழகங்களில் ஒன்று. இங்கு எறத்தாழ 200 இளநிலை பள்ளிகளும், 85 உயர்நிலைப் பள்ளிகளும் இயங்குகின்றன.
# பெல்கிறேட்

## போக்குவரத்து

பெல்கிரேடில் போக்குவரத்து வசதி உள்ளது. பேருந்துகளும், ரயில் போன்ற வடிவில் உள்ள டிராம் வாகனங்களும் உள்ளன. இரயில் தடங்களும் உள்ளன. பெல்கிரேடு துறைமுகம் தனுபே நகரில் உள்ளது. பெல்கிரேடு நிக்கோலா டெஸ்லா விமான நிலையம் வான்வழிப் போக்குவரத்திற்கு உதவுகிறது.
# காத்தபுருசன்

***காத்தபுருசன்*** (1995) ஆம் ஆண்டு வெளிவந்த மலையாள மொழித் திரைப்படமாகும். அடூர் கோபாலகிருஷ்ணன் இயக்கத்தில் வெளிவந்த இத்திரைப்படத்தில் மினி, அரன்முல்ல பொன்னம்மா மற்றும் பலரும் நடித்துள்ளனர்
# காத்தபுருசன்

## விருதுகள்

**1996 தேசிய திரைப்பட விருது (இந்தியா)**
- வென்ற விருது - தங்கத் தாமரை விருது - சிறந்த திரைப்படத்திற்கான தேசிய திரைப்பட விருது
- வென்ற விருது - வெண்தாமரை விருது - சிறந்த துணை நடிகை - அரன்முல்ல பொன்னம்மா  
**1997 மும்பை சர்வதேச திரைப்பட விழா (மும்பை,இந்தியா)**
- வென்ற விருது - FIPRESCI பரிசு - அடூர் கோபாலகிருஷ்ணன்
# காத்தபுருசன்

## வெளியிணைப்புகள்

- சர்வதேச திரைப்படத் தரவுத் தளத்தில்
# மதிலுகள்

***மதிலுகள்*** *(Walls)* (1989) ஆம் ஆண்டு வெளிவந்த மலையாளத் திரைப்படமாகும். அடூர் கோபாலகிருஷ்ணன் இயக்கத்தில் வெளிவந்த இத்திரைப்படத்தில் மம்முட்டி, முரளி மற்றும் பலர் நடித்திருந்தனர்.
# மதிலுகள்

## கதை

இந்தக் கதை முழுக்க முழுக்க சிறைச்சாலை வளாகத்தில் நடப்பதாக உள்ளது. இக்கதையின் நாயகன் ஒரு சிறைக்கைதி நாயகியும் ஒரு கைதிதான் ஆண் கைதிகளையும், பெண்கைதிகள் இருக்கும் சிறையை ஒரு மதில் சுவர் பிரித்திருக்கும். அதிகாலை தூக்கிலிடப்படப் போகும் கைதிக்குத் தேநீர் வேண்டுமென்று ஒரு சிறைக் காவலர் இவரின் சிறைக் கம்பிகளைத் தட்டிக் கேட்கிறார். உடனே எழுந்து தேநீர் போட்டுக் கொடுப்பதோடு அவர் மனநெருக்கடியைக் குறைக்க தன்னிடமிருந்து ஒரு பீடியையும் எடுத்துக்கொடுப்பார்.  
தினந்தோறும் இவரின் உரையாடல்களைக் கேட்டுச் சிரிக்கும் ஆயுள்தண்டனை பெற்ற பெண்ணொருத்தியின் குரலும், ஆண்கள் சிறையின் மதிலுக்கு அப்பால் உள்ள பெண்கள் சிறையில் இருந்து ஒலிக்கும். இவர் `யாரது?’ என்று கேட்க, இப்படியாக அவர்கள் உரையாடல் தொடர நாளொரு மேனியும் பொழுதொரு வண்ணமுமாகக் குரல்களின் வழியே இருவருக்கும் இடையிலான நட்பு தழைக்கும். அவர்கள் சிறைச்சாலை மருத்துவமனையில் சந்தித்துக்கொள்ள இருந்த நேரத்தில், நாயகனான மம்முட்டிக்கு விடுதலை கிடைக்கப் போகும் செய்தியைச் சொல்வார் ஒரு சிறைக் காவலர். அவரிடம், `யாருக்கு வேண்டும் விடுதலை?’ என்பார் மம்முட்டி.  
மதிலுக்கு அந்தப் பக்கம் இருந்த பெண்ணை இயக்குநர் கடைசி வரை நமக்குக் காட்டவே மாட்டார். ஆனால் நாயகன் விடுதலையானது தெரியாமல் மதிலுக்கு அப்பால் வழக்கம்போல அந்தப் பெண் அங்கு வருவதை குறிப்பாக இயக்குநர் காட்டுவார். இத்துடன் திரைப்படம் நிறைவடையும்.
# மதிலுகள்

## விருதுகள்

**1990 வெனிஸ் திரைப்பட விழா (இத்தாலி)**
- வென்ற விருது - FIPRESCI பரிசு - அடூர் கோபாலகிருஷ்ணன்
- வென்ற விருது - Unicef விருது - அடூர் கோபாலகிருஷ்ணன்
**1990 தேசிய திரைப்பட விருது (இந்தியா)**
- வென்ற விருது - தங்கத் தாமரை விருது - சிறந்த இயக்குநர் - அடூர் கோபாலகிருஷ்ணன்
- வென்ற விருது - வெண்தாமரை விருது - சிறந்த நடிகர் - மம்முட்டி
- வென்ற விருது - வெண்தாமரை விருது - சிறந்த ஒலிப்பதிவு
- வென்ற விருது - வெண்தாமரை விருது - சிறந்த வட்டாரத் திரைப்படம்
**1990 அமியென்ஸ் சர்வதேச திரைப்பட தரவுத் தளத்தில் (பிரான்ஸ்)**
- வென்ற விருது - OCIC விருது - அடூர் கோபாலகிருஷ்ணன்
**2002 ஔபெர்விலேர்ஸ் சர்வதேச சிறுவர் திரைப்பட விழா (பிரான்ஸ்)**
- வென்ற விருது - Grand பரிசு - அடூர் கோபாலகிருஷ்ணன்
# மதிலுகள்

## வெளியிணைப்புகள்

- சர்வதேச திரைப்பட தரவுத் தளத்தில்
# எலிப்பத்தயம்

***எலிப்பத்தயம்*** (*The Rat Trap*) (1981) ஆம் ஆண்டு வெளிவந்த மலையாளத் திரைப்படமாகும். அடூர் கோபாலகிருஷ்ணன் இயக்கத்தில் வெளிவந்த இத்திரைப்படத்தில் ஜலஜா, கரமன்ன ஜனார்த்தனன் நாயர் மற்றும் பலர் நடித்திருந்தனர்.
# எலிப்பத்தயம்

## விருதுகள்

1982 பிரித்தானியா திரைப்பட சமூகம் (ஐக்கிய இராச்சியம்)
- வென்ற விருது - சிறந்த திரைப்படம் - எலிப்பத்தயம் - அடூர் கோபாலகிருஷ்ணன்  
1982 லண்டன் திரைப்பட விழா (ஐக்கிய இராச்சியம்)
- வென்ற விருது - The Sutherland Trophy - எலிப்பத்தயம் - அடூர் கோபாலகிருஷ்ணன்  
1982 தேசிய திரைப்பட விருது (இந்தியா)
- வென்ற விருது - வெண் தாமரை விருது - சிறந்த ஒலிப்பதிவு
- வென்ற விருது - வெண் தாமரை விருது - சிறந்த வட்டாரத் திரைப்படம் (மலையாளம்) - எலிப்பத்தயம் - அடூர் கோபாலகிருஷ்ணன்
# அகந்துக்

***அகந்துக்*** (or ***The Stranger***) 1991 ஆம் ஆண்டு வெளிவந்த வங்காள மொழித் திரைப்படமாகும். சத்யஜித் ராய் இயக்கத்தில் வெளிவந்த இத்திரைப்படத்தில் உட்பால் டத், விக்ரம்ஜித் மற்றும் பலர் நடித்திருந்தனர்.
# அகந்துக்

## விருதுகள்

1992 தேசிய திரைப்பட விருது:
- வென்ற விருது - சிறந்த திரைப்படம் - சத்யஜித் ராய்
- வென்ற விருது - சிறந்த இயக்கம் - சத்யஜித் ராய்
# ஆஸ்திரேலிய கத்தோலிக்கப் பல்கலைக்கழகம்

**ஆஸ்திரேலிய கத்தோலிக்கப் பல்கலைக்கழகம்** (Australian Catholic University) ஆஸ்திரேலியாவிலுள்ள பல்கலைக்கழகங்களுள் ஒன்றாகும். இதன் வளாகங்கள் சிட்னி, பிறிஸ்பேன், கன்பரா, பல்லாரற், மெல்பேண் போன்ற நகரங்களில் அமைந்துள்ளன. 1991 ஆம் ஆண்டு தொடங்கப்பட்டது. இது ஒரு கத்தோலிக்கப் பல்கலைக்கழகமாகும்.
# ஆஸ்திரேலிய கத்தோலிக்கப் பல்கலைக்கழகம்

## வெளி இணைப்பு

- பல்கலைக்கழக வலைத்தளம்
# கன்பரா பல்கலைக்கழகம்

**கன்பரா பல்கலைக்கழகம்** (University of Canberra) ஆஸ்திரேலியாவிலுள்ள பல்கலைக் கழகங்களுள் ஒன்றாகும். ஆஸ்திரேலிய தலைநகரப் பிரதேசத்தில் கன்பராவில் அமைந்துள்ளது. 1967 ஆம் ஆண்டு தொடங்கப்பட்டது. இதன் ஒரு வளாகம் பிறிஸ்பேன் நகரிலும் உள்ளது.
# கன்பரா பல்கலைக்கழகம்

## வெளி இணைப்பு

- பல்கலைக்கழக வலைத்தளம்
# சார்ல்ஸ் டார்வின் பல்கலைக்கழகம்

**சார்ல்ஸ் டார்வின் பல்கலைக்கழகம்** (அல்லது சார்லஸ் டார்வின் பல்கலைக்கழகம்) (*Charles Darwin University*) ஆஸ்திரேலியாவிலுள்ள பல்கலைக்கழகங்களுள் ஒன்று. வட ஆஸ்திரேலியா மாநிலத்திலுள்ள டார்வின் நகரில் உள்ளது. இது சனவரி 1, 2004 இல் வட ஆஸ்திரேலிய பல்கலைக்கழகம் (NTU), அலிஸ் ஸ்பிறிங்ஸ் மத்திய கல்லூரியை ஒன்றிணைத்து இப்பல்கலைக்கழகத்தைத் தொடங்கினர். ஆங்கிலேய அறிவியல் அறிஞரான சார்ல்ஸ் டார்வினின் பெயர் சூட்டப்பட்டுள்ளது.
# சார்ல்ஸ் டார்வின் பல்கலைக்கழகம்

## வெளி இணைப்பு

- பல்கலைக்கழக வலைத்தளம்
# சார்ள்ஸ் ஸ்ருட் பல்கலைக்கழகம்

**சார்ள்ஸ் ஸ்ருட் பல்கலைக்கழகம்** (Charles Sturt University) ஆஸ்திரேலியாவிலுள்ள பல்கலைக் கழகங்களுள் ஒன்றாகும். நியூ சவுத் வேல்ஸ் மாநிலத்தில் அமைந்துள்ளது. 1989 ஆம் ஆண்டு தொடங்கப்பட்டது. இதன் வளாகங்கள் பல நகரங்களில் அமைந்துள்ளன.
# சார்ள்ஸ் ஸ்ருட் பல்கலைக்கழகம்

## வெளி இணைப்பு

- பல்கலைக்கழக வலைத்தளம்
# கேர்ட்டின் பல்கலைக்கழகம்

**கேர்ட்டின் பல்கலைக்கழகம்** (Curtin University of Technology) ஆஸ்திரேலியாவிலுள்ள பல்கலைக்கழகங்களுள் ஒன்றாகும். மேற்கு ஆஸ்திரேலியா மாநிலத்தில் பேர்த் நகரத்தில் அமைந்துள்ளது. 1987 ஆம் ஆண்டு தொடங்கப்பட்டது. ஆஸ்திரேலிய முன்னாள் பிரதமரான ஜோன் கேர்ட்டினின் பெயர் சூட்டப்பட்ட இது மேற்கு ஆஸ்திரேலியாவின் மிகப் பெரிய பல்கலைக்கழகமாகும். வெளிநாடுகளிற் கற்கும் 9,000 மாணவர்கள் உட்பட சுமார் 39,000 க்கும் அதிகமான மாணவர்கள் இப்பல்கலைக்கழகத்தில் கற்கிறார்கள்.
# டீக்கின் பல்கலைக்கழகம்

**டேகின் பல்கலைக்கழகம்** (Deakin University) ஆஸ்திரேலியாவிலுள்ள பல்கலைக்கழகங்களுள் ஒன்றாகும். இது விக்டோரியா மாநிலத்தில் அமைந்துள்ளது. இதன் வளாகங்கள் மெல்பேர்ண் உட்பட சில நகரங்களில் உள்ளன. 1974 ஆம் ஆண்டு தொடங்கப்பட்டது. ஆஸ்திரேலியாவின் இரண்டாவது பிரதமரான ஆல்பிரட் டீக்கினின் பெயர் சூட்டப்பட்டுள்ளது. இங்கு கிட்டத்தாட்ட 35,000 மாணவர்கள் உயர் கல்வி பயிலுகின்றனர்.
# எடித் கோவன் பல்கலைக்கழகம்

**எடித் கோவன் பல்கலைக்கழகம்** (Edith Cowan University) ஆஸ்திரேலியாவிலுள்ள பல்கலைக் கழகங்களுள் ஒன்றாகும். மேற்கு ஆஸ்திரேலியா மாநிலத்தில் பேர்த் நகரத்தில் அமைந்துள்ளது. 1991 ஆம் ஆண்டு தொடங்கப்பட்டது. ஆஸ்திரேலியாவின் முதற் பெண் நாடாளுமன்ற உறுப்பினரான எடித் கோவனின் பெயர் சூட்டப்பெற்றுள்ளது.
# எடித் கோவன் பல்கலைக்கழகம்

## வெளி இணைப்பு

- பல்கலைக்கழக வலைத்தளம்
# மக்குவாரி பல்கலைக்கழகம்

**மக்குவாரி பல்கலைக்கழகம்** (Macquarie University) ஆஸ்திரேலியாவிலுள்ள பல்கலைக் கழகங்களுள் ஒன்றாகும். நியூ சவுத் வேல்ஸ் மாநிலத்தில் சிட்னி நகரத்தில் அமைந்துள்ளது. 1964 ஆம் ஆண்டு தொடங்கப்பட்டது.
# மக்குவாரி பல்கலைக்கழகம்

## வரலாறு

1964 ஆம் ஆண்டு வெளியான மக்குவாரி பல்கலைக்கழகச் சட்டம் வெளியானதைத் தொடர்ந்து இது நிறுவப்பட்டது.
# மக்குவாரி பல்கலைக்கழகம்

## வளாகம்

வளாகத்திற்கு பேருந்து, தொடருந்து சேவைகள் ஏற்படுத்தப்பட்டுள்ளன. வளாகத்திலேயே ஆயிரக்கணக்கான நூல்களைக் கொண்ட நூலகமும் உள்ளது.
# மக்குவாரி பல்கலைக்கழகம்

## முன்னாள் மாணவர்கள்

- ]]  
மார்க் வில்கின்ஸ் (மரபியல் அறிஞர்)
# மக்குவாரி பல்கலைக்கழகம்

## வெளி இணைப்பு

- பல்கலைக்கழக வலைத்தளம்
# விக்கிப்பீடியா:முதற்பக்கக் கட்டுரைகள்/நவம்பர் 25, 2006

**ராஜா ரவி வர்மா** (ஏப்ரல் 29, 1848 - அக்டோபர் 6, 1906) நவீன காலத்துக்கு ஏற்ற முறையில் மேல்நாட்டில் வழங்கும் ஓவிய மரபை அப்படியே இந்தியப் பாணி ஓவியக்கலைக்குள் புகுத்தியவர். உலகப்புகழ் பெற்ற பல ஓவியங்களைப் படைத்தவர். ராஜா ரவிவர்மா கேரளத்தின் திருவாங்கூர் சமஸ்தானத்தில் உள்ள கிளிமானூர் என்னும் ஊரில் 1848-ஆம் ஆண்டில் உமாம்பா - நீலகண்டன் தம்பதிகளுக்குப் பிறந்தவர். சிறு வயதிலிருந்தே சமஸ்கிருதம், மலையாளம் ஆகியவற்றுடன் ஓவியத்தையும் தம்முடைய உறவினர் ராஜா ராஜவர்மாவிடமிருந்து கற்றுக்கொண்டார்.
---  
**இலங்கை சனநாயக சோஷலிசக் குடியரசு** (சிலோன் என்று 1972க்கு முன்பும்) இந்தியத் துணைக்கண்டத்தின் தென்கீழ் கரைக்கு அப்பாலுள்ள ஒரு அழகான தீவு தேசம் ஆகும். அமைதியான நாடாக இருந்துவந்த இந்நாடு, கடந்த ஐந்து தசாப்தங்களாக இன முரண்பாடுகளுக்குள் சிக்கித் திணறிக்கொண்டுள்ளது. இதன் உச்ச கட்டமாக அரசாங்கத்துக்கும், தொடக்கத்தில் பல தமிழ் போராளிக் குழுக்களுக்கும் தற்போது தமிழீழ விடுதலைப் புலிகளுக்கும் இடையேயான உள்நாட்டுப் போர், நாட்டின் இயல்பு நிலையைக் குழப்பியுள்ளது. கடந்த சில வருடங்களாக அமுலிலிருக்கும் போர் நிறுத்த உடன்படிக்கை நோர்வே நாட்டின் அனுசரணையோடு 2002இன் முற்பகுதியில் அரசாங்கத்திற்கும் தமிழீழ விடுதலைப் புலிகளுக்கும் இடையில் கைச்சாத்தானது.
# விக்கிப்பீடியா:முதற்பக்கக் கட்டுரைகள்/நவம்பர் 26, 2006

**இளையராஜா** (பிறப்பு - ஜூன் 2, 1943) என்று பரவலாக அழைக்கப்படும் ராசய்யா, இந்தியாவின் மிகச்சிறந்த இசையமைப்பாளர்களுள் ஒருவர். அன்னக்கிளி என்ற தமிழ்த் திரைப்படத்துக்கு இசை அமைத்ததின் மூலம் 1970 களின் பிற்பகுதியில் அறிமுகமானார். இதுவரை 800 க்கும் மேற்பட்ட தமிழ், தெலுங்கு, மலையாளம், கன்னடம், இந்தி திரைப்படங்களுக்கு இசையமைத்துள்ளார். தமிழக நாட்டுப்புற இசை, கருநாடக இசை மற்றும் மேற்கத்திய இசையில் புலமையும் முறையான பயிற்சியும் பெற்றவர். சிறந்த இசையமைப்பாளருக்கான தேசிய விருதை மூன்று முறை பெற்றுள்ளார். திரைப்படங்களுக்கான சிறந்த பிண்ணனி இசையமைப்பிற்கும் பெயர் பெற்றவர்.
---  
**பனை**, ஒரு மரம் என்று தமிழில் வழங்கப்படினும், தாவரவியல் ரீதியில் புல்லினத்தைச் சேர்ந்த ஒரு தாவரமாகும். இதன் தாவரவியற் பெயர் *பொராசஸ் பிலபெலிபேரா* (*Borassus flabellifera*) என்பதாகும். பனைகள் பொதுவாகப் பயிரிடப்படுவதில்லை, இயற்கையிலே தானாகவே வளர்ந்து பெருகுகின்றன. இளம் பனைகள் வடலி என்று அழைக்கப்படுகின்றன. பனை வளர்ந்து முதிர்ச்சியடைவதற்கு 15 ஆண்டுகள் வரை எடுக்கும் எனக் கூறப்படுகிறது. அதன் வயது மனிதனின் சராசரி வயதிலும் கூடியது என்பது குறிப்பிடக்கூடியது. பனைகள் குறிப்பிடத்தக்க வளைவுகள் ஏதுமின்றிச் சுமார் 30 மீட்டர் உயரம் வரை வளரக்கூடியவை. கிளைகளும் கிடையா. இதன் உச்சியில், கிட்டத்தட்ட 30 - 40 வரையான விசிறி வடிவ ஓலைகள் வட்டமாக அமைந்திருக்கும்.
# விக்கிப்பீடியா:முதற்பக்கக் கட்டுரைகள்/நவம்பர் 27, 2006

**சாக்கலேட்** என்பது கொக்கோ மரத்திலிருந்து உற்பத்தி செய்யப்படும் பல்வேறு பொருட்களைக் குறிக்கும் மத்திய கால அமெரிக்க சொல் ஆகும். பல்வேறு இனிப்புகள், கேக்குகள், ஐஸ் கிரீம்கள் மற்றும் குக்கிகளிலும் சாக்கொலேட் ஒரு முக்கியமான இடுபொருளாகும். உலகில் மிகவும் விரும்பப்படும் சுவைமணங்களில் சாக்கொலேட்டும் ஒன்றாகும். மத்திய அமெரிக்காவில் தோன்றிய கொக்கோ மரத்தின் (*Theobroma cacao*) கொட்டைகளை நுண்ணுயிர் பகுப்புக்குட்படுத்தி, வறுத்து, அரைக்கும் போது கிடைக்கும் பொருட்கள் சாக்கொலேட் அல்லது கொக்கோ என்றழைக்கப்படுகின்றன. இவை ஒரு வீரிய சுவைமணமும் கசப்புத் தன்மையும் கொண்டவை.
---  
**எட்டயபுரம்**, இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டத்தில் இருக்கும் ஒரு பேரூராட்சி ஆகும். மகாகவி சுப்பிரமணிய பாரதி பிறந்த ஊர் என்பதால் பலராலும் அறியப்படும். சங்கீத மும்மூர்த்திகளுள் ஒருவரான முத்துசாமி தீட்சிதர் தன்னுடைய கடைசி நாட்களை பாளையக்காரர் எட்டப்பன் ஆதரவில் இங்கு கழித்தார். தவிர, உமறுப் புலவரும் இங்கு வாழ்ந்திருக்கிறார். எட்டயபுரத்தின் இயற்பெயர் இளச நாடு என்பதாகும். பாண்டிய மன்னர்கள் வசம் இருந்த இப்பகுதி பின்னர் எட்டப்பனைப் பாளையக்காரனாகக் கொண்டிருந்தது. எட்டப்பன் வழித்தோன்றல்களின் ஏற்த்தாழ 150 ஆண்டு கால ஆட்சியின் காரணமாக இவ்வூரின் பெயர் எட்டயபுரம் என்று வழங்கலாயிற்று.
தற்போதும் சிலர் இவ்வூரை இளசை என்றே குறிப்பிடுகின்றனர்.
# தஞ்சாவூர் ஓவியப் பாணி

கும் சீடர்களும், ஓர் அரிய தஞ்சாவூர் பாணி ஓவியம்]]
- ருக்மணி, தஞ்சாவூர் பாணி ஓவியம்]]  
**தஞ்சாவூர் ஓவியப் பாணி** என்பது தஞ்சை நாயக்கர் காலம் தொட்டு, தஞ்சை மராட்டியர் மற்றும் ஆங்கிலேயர் ஆட்சிக் காலங்களினூடாகத் தமிழ் நாட்டில் வளர்ச்சியடைந்து வந்த ஓர் ஓவியக் கலைப் பாணி ஆகும். பல்வேறுபட்ட காலகட்டங்களில் வளர்ந்து வந்த இப்பாணி, நாயக்கர்களின் ஆந்திரக் கலைப் பாணியினதும், மராட்டியர்களின் மராட்டிய மற்றும் முகலாய ஓவியப் பாணியினதும், ஆங்கிலேயரின் மேனாட்டுக் கலைப் பாணியினதும் தாக்கங்களைப் பெற்றது.
# தஞ்சாவூர் ஓவியப் பாணி

## வரலாறு

சோழர் ஆட்சிக்காலத்தில் தஞ்சாவூர் ஓவியங்கள் தோற்றம் பெற்றன. 16 முதல் 18ஆம் நூற்றாண்டு வரை, மராத்திய மன்னர்கள், தஞ்சாவூரின் ராஜூக்கள் சமுதாயத்தினர், விஜயநகரப் பேரரசின் நாயக்கர்கள், திருச்சி, மற்றும் மதுரை நாயுடுக்கள் ஆகிய ஆட்சியாளர்கள் தஞ்சை ஓவியங்களுக்கு ஆதரவு தந்தனர். எனவே அவை இக்காலங்களில் வளர்ந்து செழித்தோங்கியது. தஞ்சை ஓவியங்கள் அரண்மனைகளின் உட்பகுதிகளை அலங்கரித்தன. பல நூற்றாண்டுகளாக இக் கலைப் பாணியைக் கால ஓட்டத்துக்குத் தக்கவாறு வளர்த்து வந்தவர்கள் தஞ்சாவூர், மதுரை நகரங்களைத் தலை நகரங்களாகக் கொண்டு ஆளத் தொடங்கிய நாயக்கர் ஆட்சியின்போது ஆந்திராவின் ராயலசீமா பகுதியிலிருந்து தஞ்சாவூரில் குடியேறிய மூச்சிகள் (*moochys*) எனப்படும் ஓவியத் தொழில் புரியும் சமூகத்தைச் சேர்ந்தவர்களாவார். இந்தப் பாணி ஓவியங்கள் அவர்களால் குலத் தொழிலாகப் படைக்கப்பட்டன. இவர்களை அக்காலத்து அரசர்கள் ஆதரித்து வந்தனர். தஞ்சை மராட்டிய மன்னரான சரபோஜி கலைகளில் பெரும் பற்றுக் கொண்டவர். ஓவியர்களுக்குப் போதிய அளவு வாய்ப்புக்களை வழங்கி அவர்களை ஆதரித்து வந்தார்.மற்ற ஓவியப் பாணிகளைபோல இல்லாமல் தஞ்சாவூர் ஓவியப் பாணி ஓவியத்துடன் கைவினைக் கலையும் கலந்து ஒரு புதிய வடிவம் கொண்டதாக மலர்ந்தது. இவர் காலத்தில் தஞ்சாவூர் நிர்வாகம் முற்றாகவே ஆங்கிலேயர் வசம் சென்றிருந்தது. எனினும், சரபோஜி பெயரளவில் மன்னராக இருந்தார். இவரது அரண்மனையிலிருந்த ஓவியங்கள் மூலமாக அக்காலத்திய தஞ்சாவூர்ப் பாணிபற்றி அறிந்த ஆங்கிலேயர் பலர் அவற்றை வரைந்தவர்களை அணுகி ஓவியங்களை வரைந்து பெற்றுக்கொண்டனர். இக்காலத்திலேயே ஆங்கிலேயரின் விருப்பத்திற்கு ஏற்ப, மேற்கத்திய நுட்பங்களையும் கலந்து ஓவியங்கள் வரையப்பட்டன. நுட்பங்களில் மட்டுமன்றி, உள்ளடக்கங்களிலும் மாற்றங்கள் ஏற்பட்டன. பெரும்பாலும் கடவுளரையும், அரசர்களையும் அடிப்படையாகக் கொண்டு வரையும் பழக்கம் மாறி, சாதாரண மக்களின் வாழ்க்கையும் ஓவியங்களிலே இடம் பெறத்தொடங்கின. இன்று, இந்த ஓவியப் பாணி அனைவருக்குமானதாகி விட்டது. ஓவியத்தில் உருவமோ, வண்ணங்களின் கோர்வையோ மாறுவதில்லை. கித்தானும் நவீன வண்ணங்களும் மரபை ஒதுக்கி இடம் பிடித்துக் கொண்டு விட்டன. அந்த ஓவியக் குடும்பங்களும் இப்போது இல்லை. எனவே நேர்த்தியில்லாத கொச்சைப்படுத்தப்பட்ட தஞ்சாவூர் ஓவியங்கள் உலகெங்கும் காணக் கிடைக்கின்றன.
# தஞ்சாவூர் ஓவியப் பாணி

## கருப்பொருள்

தஞ்சாவூர் ஓவியங்களில் கருப்பொருள் என்பது இந்து மதம் சார்ந்ததாகவே இருந்து வந்துள்ளது. கடவுளரின் உருவங்கள் மற்றும் புராணக்கதை மாந்தர்களின் உருவங்கள் அதில் வரையப்பட்டன. வடிவங்கள் உறைந்த தன்மையிலேயே இருந்தன. இதை, முகம் ஓவியமாக்கப்படும் (Portrait) மேலை நாட்டு ஓவியப் பாணியுடன் ஒப்பிடலாம். அசைவுகள், நிகழ்வுகள் போன்றவை தவிர்க்கப்பட்டதாகத் தோன்றுகிறது. ‘வெண்ணெய் உண்ணும் கிருஷ்ணன்’, ‘ஆலிலைமேல் குழந்தை கிருஷ்ணன்’, ‘இராமர் பட்டாபிசேகம்’, ‘தேவியர் உருவங்கள்’ என்பதான ஓவியங்கள் திரும்பத் திரும்பப் படைக்கப்பட்டன. மக்களால் அவை விரும்பி வாங்கப்பட்டன.
# தஞ்சாவூர் ஓவியப் பாணி

## உத்தி

பொதுவாகப் பெரிய அளவில் இருக்கும் இந்த வகை ஓவியங்கள் வெகு நேர்த்தியான, செதுக்கல் வேலைப்பாடுகள் கொண்ட மரச் சட்டத்தின் நடுவில் அமைந்திருக்கும். சட்டமும் ஓவியத்தின் ஒரு பகுதியாகவே கருதப்படும். வரையப்படும் உருவங்கள் உருவ அளவில் ஒன்றுக்கொன்று தொடர்பில்லாமல் இருக்கும். கடவுளின் உருவம் பெரிய அளவில் கித்தானின் (கேன்வாஸ்) பெரும்பகுதியை நிறைத்திருக்கும். மற்ற உருவங்கள் ஓவியத்தின் கீழ்ப்பகுதியில் வரிசையிலோ, அல்லது ஒழுங்குடன் கூடிய குழுவாகவோ அமைந்திருக்கும். உருவங்களும் உருண்டு திரண்ட பருமனான உடல் கொண்டபடியாகவே படைக்கப்படும். அவற்றில் பெண்மை சாயல் மேலோங்கியிருக்கும். முரட்டுத்தனம் தவிர்க்கப்பட்டு நளினம் கூடியதாக அவை காணப்படும்.  
இப்பாணி ஓவியங்களின் பின்புல வண்ணம் கரும்பச்சை, அடர் நீலம், ஒளிர் சிவப்பு ஆகிய வண்ணங்களில் இருக்கும். நீலம், மஞ்சள், பச்சை அல்லது வெள்ளை வண்ணங்களில் மைய உருவங்கள் அமையும். வண்ணங்கள் திடமான கலவையாகத் தீட்டப்படும். உருவக்கோடுகள் வண்ணங்களுக்கான எல்லையை முடிவு செய்யும். உருவம் எப்போதும் ஒரு மாளிகையின் உட்புறத்தையோ, அல்லது கோயிலின் உள்சுற்றையோ பின்புலனாகக் கொண்டிருக்கும். பின்புலன் எவ்விதக் கட்டிட அமைப்பும் இல்லாது இருப்பினும் மேற்கவிகை, திரைசீலைகள் போன்றவை அதை உணர்த்தும் விதத்தில் இடம் பெற்றிருக்கும். திடமானதும் அழுத்தமானதுமான கோடுகள் ஓவியத்தை அமைக்கும்.இந்த ஓவியங்கள் இருண்ட அறையில் ஒளியை வீசும். இவற்றிலிருந்து தயாரிக்கப்படும் வண்ணங்கள் தான், காலத்தால் அழியாத ஓவியங்களாக இன்றளவும் கோலோச்சி நிற்கின்றன. இந்த வண்ணங்கள் ஓவியத்தில் தீட்டப்பட்ட பிறகு, வெளிப்புறக் கோடுகளுக்காக பொதுவாகக் கரும்பழுப்பு பயன்படுத்தப்படுகின்றது. சிவப்பு பின்னணி வண்ணத்திற்கு அதிகமாகப் பயன்படுத்தப்பட்டாலும், கரும்பச்சையும் பயன்படுத்தப்படுகின்றது. பெண் கடவுள்களுக்கு மஞ்சள் வண்ணம் பயன்படுத்தப்பட்டாலும் கடவுள்களுக்கு வண்ணம் மாறுபடும்: கிருஷ்ணருக்கு நீலமும், நடராஜருக்கு வெள்ளையும் பயன்படுத்தப்படுகின்றது. பின்னர், அவை ஆடம்பரம் மிகுந்த, காண்போரின் கவனத்தை ஈர்க்கும் விதத்தில் அதிக அளவில் தங்க வேலைப்பாடுகள் கொண்டதாகவும், அழுத்தம் கூடின ஒளிர் வண்ணங்களால் தீட்டப்பட்டதாகவும் மாறத் தொடங்கின. உருவங்களைச் சுற்றிய கோடுகளின் வெளிப்புறத்தில் வரிசையான புள்ளிகளும், மேல்பகுதியில் நெளிநெளியாகத் தொங்கும் சரிகை திரைச்சீலைகளும், செல்வச் செழிப்பை மிகைப்படுத்திக் காண்பித்தன. மலர்களும், மலர் மாலைகளும் இயற்கையிலிருந்து விலகி ஒரு அலங்காரம் கூடிய விதத்தில் அமைந்திருந்தன.  
தஞ்சாவூர் ஓவியங்களின் மேற்புறத்தில் பறக்கும் மனித உருவங்களைக் காணலாம். அவை மையத்தில் அமைந்திருக்கும் கடவுள் உருவத்தின் மேல் மலர் தூவியபடி அமைந்திருக்கும். இந்திய ஓவிய, சிற்பங்களில் பறக்கும் மனித உருவங்கள் என்பது புதியது அல்ல. ஆனால் இந்த உருவங்கள் தமது தோளின் பின்புறத்தில் முளைத்த இறக்கைகளை விரித்தபடி படைக்கப்பட்டிருக்கும். இந்த வடிவம் ஈரானிய, கிருஸ்துவ மரபுகளிலிருந்து பெறப்பட்டிருக்கக் கூடும். கிருஷ்ணரை குழந்தையாக உருவகப்படுத்தும் ஓவியங்களின் மேற்புறத்தில் காணப்படும் வடிவமைக்கப்பட்ட மேகக் கூட்டத்தின் பின்னாலிருந்து இவ்வித உருவங்கள் மேலெழும்பி பூக்கூடையிலிருந்து மலர்களை இறைப்பதைக் காணலாம்.
# தஞ்சாவூர் ஓவியப் பாணி

## கித்தான் உருவாக்கும் முறை

தஞ்சாவூர் ஓவியங்கள் பெரும்பாலும் மா அல்லது பலா பலகைகளில் தான் வரையப்படுகின்றன. பதப்படுத்தப்பட்ட பலா மரத்தின் பலகைகளை ஒருங்கிணைத்து, புளியங்கொட்டையை அரைத்துக் கிடைக்கும் பசைகொண்டு பலகையின் மேல் தடிமனான அட்டையைப் பிசிரு இன்றியும், காற்றுக்குமிழ் இல்லாதவாறும் ஒட்டுவார்கள். நன்கு காய்ந்த பலகையின் மீது இரண்டு அடுக்குகளாகத் துணியை ஒட்டிக் காயவைப்பதுடன் முதல்நிலை முடியும். பொடி செய்யப்பட்ட கல்லுடன் கிளிஞ்சலைப் பொடி செய்து கிடைக்கும் சுண்ணாம்பை நன்கு கலந்து, அதில் கோந்து சேர்த்து இளகிய பதத்தில் பிசைந்து, பலகையின் மேல் இரண்டு மூன்று முறை பூசுவார்கள். வழுவழுப்பான கல்கொண்டு பலகையின் பரப்பை நன்கு தேய்த்து தடையற்ற வழுவழுப்பான தளமாக ஆக்குவார்கள். தற்போது நவீன கலைஞர்கள் ஒட்டுப்பலகையை (பிளைவுட்) பயன்படுத்துகின்றனர்.
# தஞ்சாவூர் ஓவியப் பாணி

## ஓவியம் வரைதல்

முன்பே துணி அல்லது தாளில் வரையப்பட்டிருக்கும் உருவங்களைக் கித்தான் பரப்பில் பொருத்தி, அதன்மேல் விளம்பில் பதிவெடுப்பார்கள். அதில் அனைத்து வடிவங்களின் கோடுகளும் இடம்பெறும். பின்பு தூரிகைகொண்டு வடிவங்களை வண்ணத்தால் வரைந்துகொள்வார்கள்.தூரிகையாக அணில் வாலைப் பயன்படுத்துவதுண்டு.  
கொதிக்கவைக்காத சுண்ணாம்புப் பொடியைப் பசையுடன் கலந்து பிசைந்து, கித்தான் பரப்பில் தேர்ந்தெடுத்த பகுதிகளில் சீராகப் பூசிச் சிறிதுபோலப் புடைக்கச் செய்வார்கள். வெட்டிய கண்ணாடித் துண்டுகள், விலை உயர்ந்த கற்கள் அந்தப் பரப்பில் பதிக்கப்படும். அவற்றைச் சுற்றி கலவையைத் திரும்பவும் பூசி திடப்படுத்துவார்கள். தங்கம் வெள்ளி தகடுகளையோ காகிதங்களையோ வெட்டி வடிவங்களாக்கி ஒட்டுவார்கள். அணிகலன்கள், ஆடைகள் போன்றவற்றில் இவை இடம் பெறும். இதன் பின்னர்தான் வண்ணம் தீட்டுவது தொடங்கும். வண்ணம் தீட்ட இயற்கை வண்ணங்களே பயன்பட்டன. ஓவியம் முடிந்தபின் அதற்குப் பளபளப்பான பூச்சு கொடுத்து, சட்டம் கட்டுவார்கள்.
# தஞ்சாவூர் ஓவியப் பாணி

## தற்கால நிலை

தற்காலத்தில் இந்த ஓவியப் பாணி அனைவருக்குமானதாகி விட்டது. ஓவியத்தில் உருவமோ, வண்ணங்களின் கோர்வையோ மாறுவதில்லை. கித்தானும் நவீன வண்ணங்களும் மரபை ஒதுக்கி இடம் பிடித்துக் கொண்டு விட்டன. தஞ்சாவூர் பாணி வரையும் ஓவியக் குடும்பங்களும் இப்போது இல்லை. எனவே நேர்த்தியில்லாத கொச்சைப்படுத்தப்பட்ட தஞ்சாவூர் ஓவியங்கள் உலகெங்கும் காணக் கிடைக்கின்றன. பழைய தஞ்சை ஓவியத் தொகுப்புகள் கடவுள் உருவங்களை வரைவதோடு நின்றுவிட்டன. ஆனால் இன்றைய காலத்தில் நவீன கலைஞர்கள் புதிய பரிமாணங்களை வெளிக்காட்டுகிறார்கள். அவர்களும் புகழ்பெற்ற ஆலயங்களில் ஆட்சி செய்யும் கடவுள்களை வரைந்து காட்டத் தொடங்கியுள்ளனர்.
# தஞ்சாவூர் ஓவியப் பாணி

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# மாமனிதர் விருது

**மாமனிதர் விருது** (*Maamanithar*) என்பது தமிழ்மக்களின் வாழ்நிலை மேம்பாட்டிற்காக, உரிமைக்காக, விடுதலைக்காக, விடுதலைப் போராட்டத்திற்காக அரும்பாடுபட்ட தமிழருக்கு தமிழீழ விடுதலைப் புலிகளினால் வழங்கப்பட்ட அதி உயர் விருதாகும்.  
விடுதலைப்புலிகளின் உயர்மட்டக்குழு ஈழத்தமிழரின் விடிவிற்காகப் பாடுபடுபவர்களின் பெயரைத் தேர்ந்தெடுத்து விடுதலைப் புலிகளின் தலைவர் வே. பிரபாகரனுக்கு சிபாரிசு செய்யும். பிரபாகரன் தலைமையில் கூடும் அம்முக்கியக் குழு, தேர்வு செய்யப்பட்டவர் குறித்து பரிசீலித்து பின்னர் முடிவெடுத்து அவரை விருதுக்கு உரியவராக அறிவிக்கும். மாமனிதர் குறித்த விவரங்கள் விளக்கங்களைத் தந்திருக்கும்.
# மாமனிதர் விருது

## மாமனிதர் விருது பெற்றோர்

- அருணாசலம் ஐயா
- காசி ஆனந்தன், (பி. 1938) கவிஞர்
- அரியநாயகம் சந்திரநேரு (1944–2005), அரசியல்வாதி; 9 பெப்ரவரி 2005 இல் வழங்கப்பட்டது.
- சி. ஜே. எலியேசர் (1918–2001), கல்விமான், 19 அக்டோபர் 1997 இல் வழங்கப்பட்டது.
- தில்லைநடராஜா ஜெயக்குமார் (இ. 2007); மார்ச் 2007 இல் வழங்கப்பட்டது.
- யோசப் பரராஜசிங்கம் (1934–2005), அரசியல்வாதி, 25 டிசம்பர் 2005 இல் வழங்கப்பட்டது.
- குமார் பொன்னம்பலம் (1940–2000), அரசியல்வாதி, சனவரி 2000.
- நடராஜா ரவிராஜ் (1962–2006), அரசியல்வாதி, 10 நவம்பர் 2006.
- வை. சச்சிதானந்தசிவம் (ஞானரதன்) (இ. 2006), ஊடகவியலாளர், சனவரி 2006.
- கலைஞானி செல்வரத்தினம்; 1991.
- சி. சிவமகராஜா (1938–2006), அரசியல்வாதி, 22 ஆகத்து 2006.
- கி. சிவநேசன் (1957–2008), அரசியல்வாதி, 7 மார்ச் 2008.
- தர்மரத்தினம் சிவராம் (1959–2005), ஊடகவியலாளர், 30 ஏப்ரல் 2005.
- கவிஞர் நாவண்ணன் (இ 2006), கவிஞர்; 15 ஏப்ரல் 2007.
- அ. துரைராஜா (1934–1994), கல்விமான்.
- இராசரட்ணம்
- தி. கெங்காதரன்
- சிரித்திரன் சுந்தர்
# புதிய இங்கிலாந்துப் பல்கலைக்கழகம்

**புதிய இங்கிலாந்துப் பல்கலைக்கழகம்** (University of New England, Australia) ஆஸ்திரேலியாவிலுள்ள பல்கலைக்கழகங்களுள் ஒன்றாகும். நியூ சவுத் வேல்ஸ் மாநிலத்தில் ஆர்மிடேல் நகரத்தில் அமைந்துள்ளது. 1954 ஆம் ஆண்டு தொடங்கப்பட்டது. ஆஸ்திரேலியாவில் தலைநகரல்லாத நகரொன்றில் தொடங்கப்பட்ட முதற் பல்கலைக்கழகம் இதுவாகும். ஆஸ்திரேலியாவில் வெளிவாரிக் கல்வியை மிக நீண்டகாலம் வழங்கிவரும் பல்கலைக்கழகமும் இதுவாகும்.
# புதிய இங்கிலாந்துப் பல்கலைக்கழகம்

## வெளி இணைப்பு

- பல்கலைக்கழக வலைத்தளம்
# நியூ சவுத் வேல்ஸ் பல்கலைக்கழகம்

**நியூ சவுத் வேல்ஸ் பல்கலைக்கழகம்** (University of New South Wales) ஆஸ்திரேலியாவிலுள்ள பல்கலைக் கழகங்களுள் ஒன்றாகும். நியூ சவுத் வேல்ஸ் மாநிலத்தில் சிட்னி நகரத்தில் அமைந்துள்ளது. 1949 ஆம் ஆண்டு தொடங்கப்பட்டது. 1878 இலிருந்து சிட்னி தொழில்நுட்பக் கல்லூரியாகச் செயற்பட்டுவந்ததாகும்.
# நியூ சவுத் வேல்ஸ் பல்கலைக்கழகம்

## வெளி இணைப்பு

- பல்கலைக்கழக வலைத்தளம்
# ஆர். எம். ஐ. டி. பல்கலைக்கழகம்

**ஆர்.எம்.ஐ.டி. பல்கலைக்கழகம்** (*RMIT University*) அல்லது அதிகாரபூர்வமாக **ராயல் மெல்பேர்ண் தொழில்நுட்பக் கழகம்** (*Royal Melbourne Institute of Technology*) ஆஸ்திரேலியாவிலுள்ள பல்கலைக்கழகங்களுள் ஒன்றாகும். இது விக்ரோறியா மாநிலத் தலைநகர் மெல்பேர்ணில் அமைந்துள்ளது. 1887 ஆம் ஆண்டு இது தொடங்கப்பட்டது.
# ஆர். எம். ஐ. டி. பல்கலைக்கழகம்

## வெளி இணைப்பு

- பல்கலைக்கழக வலைத்தளம்
# சவ்தேர்ன் குறொஸ் பல்கலைக்கழகம்

**சவ்தேர்ன் குறொஸ் பல்கலைக்கழகம்** (Southern Cross University) ஆஸ்திரேலியாவிலுள்ள பல்கலைக் கழகங்களுள் ஒன்றாகும். நியூ சவுத் வேல்ஸ் மாநிலத்தில் அமைந்துள்ளது. இதன் பிரதான வளாகம் லிஸ்மோரில் உள்ளது. 1994 ஆம் ஆண்டு தொடங்கப்பட்டது.
# சவ்தேர்ன் குறொஸ் பல்கலைக்கழகம்

## வெளி இணைப்பு

- பல்கலைக்கழக வலைத்தளம்
# சிட்னி பல்கலைக்கழகம்

**சிட்னிப் பல்கலைக்கழகம்** (*University of Sydney*) ஆஸ்திரேலியாவிலுள்ள பல்கலைக்கழகங்களுள் ஒன்றாகும். நியூ சவுத் வேல்ஸ் மாநிலத்தில் சிட்னியில் அமைந்துள்ளது. 1850 ஆம் ஆண்டு தொடங்கப்பட்டது. ஆஸ்திரேலியாவின் மிகவும் பழமையான பல்கலைக்கழகமாகும். ஆஸ்திரேலியாவின் எட்டு ஆய்வுப் பல்கலைக்கழகங்களுள் ஒன்று. ஆஸ்திரேலியாவின் இரண்டாவது பெரிய பல்கலைக்கழகம்.
# சிட்னி தொழில்நுட்பப் பல்கலைக்கழகம்

**சிட்னி தொழில்நுட்பப் பல்கலைக்கழகம்** (University of Technology, Sydney) ஆஸ்திரேலியாவிலுள்ள பல்கலைக் கழகங்களுள் ஒன்றாகும். நியூ சவுத் வேல்ஸ் மாநிலத்தில் சிட்னி நகரத்தில் அமைந்துள்ளது. 1988 ஆம் ஆண்டு தொடங்கப்பட்டது. ஆஸ்திரேலியாவின் தொழில்நுட்பப் பல்கலைக்கழகங்களில் ஒன்றாகும்.
# சிட்னி தொழில்நுட்பப் பல்கலைக்கழகம்

## வெளி இணைப்பு

- பல்கலைக்கழக வலைத்தளம்
# ஓர் இரவு

**ஓர் இரவு** 1951 ஆம் ஆண்டு வெளிவந்த தமிழ்த் திரைப்படம் ஆகும். ப. நீலகண்டன் இயக்கத்தில் வெளிவந்த இத்திரைப்படத்தில் ஏ. நாகேஸ்வர ராவ், பி. எஸ். சரோஜா மற்றும் பலர் நடித்திருந்தனர். அண்ணாதுரை எழுதிய ஓரிரவு என்னும் நாடகம் அதே பெயரில் படமாக தயாரிக்கப்பட்டது. நாடகம் வெற்றியடைந்த அளவுக்கு திரைப்படம் வெற்றியடையவில்லை.
# ஓர் இரவு

## கதைச் சுருக்கம்

சொர்ணம் என்ற பால்வடியும் முகம் கொண்ட வானம்பாடி ஒரு அழகான பெண். சீரூர் ஜமீந்தார் கருணாகரத் தேவர் அவளது அழகில் மயங்கி காதல் கொள்கிறார். ஆனால், ஜமீந்தார் ஒரு "சின்ன ஜாதிப் பெண்ணை" மணந்துகொள்ளப் போவதை அறிந்த நாட்டு மக்கள் அவரை ஜமீன் பதவியிலிருந்து விலக்கும் முயற்சியில் ஈடுபடுகின்றனர். இதனால் கலக்கமடைந்த தேவருக்கு அவரது கணக்கன், சொர்ணத்தை மணக்காமல் ஆசை நாயகியாக வைத்துக்கொண்டால் ஜமீன் பதவியைத் தக்க வைத்துக்கொள்ளலாம் என்று யோசனை கூறுகிறான்.  
இதனைக் கேட்டு சொர்ணம் கடுமையாக சீறி எழுகிறாள். கோபமடைந்த தேவர் அவளைப் பிடித்துக் கீழே தள்ளிவிட்டு ஓடிவிடுகிறார். பின்னர் தேவர் தனது ஜமீன் குலத்தில் ஒரு பெண்ணை மணந்துகொள்கிறார். கர்ப்பிணியான சொர்ணம் ஊரைவிட்டு ஓடிவிட்டு சென்னையில் பல்வேறு வேலைகளில் ஈடுபடுகிறாள். தனித்து மானத்தோடு வாழ முடியாத நிலையில், தன் கற்பைக் காப்பாற்றிக்கொள்ள ரயில் தண்டவாளத்தில் தலைவைத்துப் படுக்கிறாள். ரயில் வேகமாக வரும் சத்தம் கேட்கிறது.  
பல ஆண்டுகள் கழிந்து, தேவரின் மகள் சுசீலா வளர்ந்து குமரியாகிறாள். அவளுக்கும் டாக்டர் சேகருக்கும் இடையே காதல் மலர்கிறது. ஆனால் ஜெகவீரன் என்பவன் சுசீலாவைத் தனக்கே மணமுடிக்க வேண்டுமென வற்புறுத்துகிறான். தேவர் அதிர்ச்சியடைந்து, தனது மாளிகை மற்றும் சொத்து அனைத்தையும் கொடுக்கத் தயாரென்றும், தன் அருமை மகளை மட்டும் விட்டுவிடுமாறும் கெஞ்சுகிறார். ஆனால் ஜெகவீரன், தன்னிடம் இருக்கும் ஒரு ரகசியத்தை உலகுக்குக் காட்டுவதாக மிரட்டுகிறான். தேவர் பயந்து நடுங்குகிறார்.  
இறுதியில், தேவர் தன் மகளை ஜெகவீரனுக்குப் பலி கொடுக்கச் சம்மதிக்கிறார். தந்தையின் உயிரைக் காப்பாற்ற, சுசீலாவும் தன் காதலைத் தியாகம் செய்ய இசைகிறாள். கடைசி முறையாக சேகரைச் சந்திக்க நந்தவனத்திற்குச் செல்கிறாள் சுசீலா. இனி வாழ்வில் இன்பமில்லை என்று உணர்ந்து, தற்கொலை செய்துகொள்ள விஷத்தைக் கொண்டு வருகிறாள்.  
அவள் தன் அறையில் பாலில் விஷத்தைக் கலக்கும்போது, ரத்னம் என்ற கள்ளன் துப்பாக்கியுடன் அறைக்குள் நுழைகிறான். சுசீலாவுக்கு ஒரு யோசனை தோன்றுகிறது. ஜெகவீரன் வரும்போது தன்னை அந்த அன்னியனுடன் காதல் நாடகமாடிக் கொண்டிருப்பதைக் காண்பித்தால், அவன் தன்னை வெறுத்து விட்டுவிடுவான் என்று நினைக்கிறாள். ரத்னமும் அவளது நிலையை உணர்ந்து சம்மதிக்கிறான்.  
காலடிச் சத்தம் கேட்கவே, இருவரும் காதல் நாடகத்தை ஆரம்பிக்கின்றனர். உள்ளே வந்த ஜெகவீரன், "மோசக்காரி! வஞ்சகி!" என்று கோபத்துடன் இரைந்து ரத்னத்தைத் தாக்குகிறான். சண்டை சத்தத்தைக் கேட்டு வந்த தேவர், நடப்பதைப் பார்த்து வெகுண்டெழுந்து தன் மகளை "விபசாரி" என்று அழைக்கிறார். அருமைத் தந்தையின் வாயிலிருந்து இந்தச் சொல்லைக் கேட்ட சுசீலா துயரம் கொண்டு விஷக் கோப்பையை எடுக்கிறாள். பின்னர் என்னாகிறது என்பது மீதிக் கதை.
# ஓர் இரவு

## துணுக்குகள்

- அறிஞர் அண்ணாவின் கதை வசனத்தில் இத்திரைப்படம் வெளிவந்தது.
- பாரதிதாசனின் வரிகளில் *துன்பம் நேர்கையில்..* என்ற பாடல் இப்படத்தில் இடம்பெற்றுப் பிரபலமானது. இப்பாடலை எம். எஸ். ராஜேஸ்வரி, வி. ஜே. வர்மா ஆகியோர் பாடியிருந்தனர்.
- நாகேஸ்வர ராவ், லலிதா, பத்மினி தோன்றும் குறவர்-குறத்தியர் நடனம் இப்படத்தின் சிறப்பாகும்.
- இலங்கையில் இத்திரைப்படம் மே 18, 1951 இல் பல முக்கிய நகரங்களிலும் திரையிடப்பட்டது.  
-
# ஓர் இரவு

## வெளியிணைப்புகள்

- சர்வதேச திரைப்படத் தரவுத் தளத்தில்
# ஆதாமின் பாலம்

**இராமர் பாலம்** (*Rama's Bridge*) அல்லது **ஆதாமின் பாலம்** (*Adam's Bridge*) என்பது தமிழ் நாட்டில் உள்ள இராமேஸ்வரத்திற்கும் இலங்கையில் உள்ள மன்னார் தீவுகளுக்கும் இடையே உள்ள சுண்ணாம்புக் கற்களால் ஆன ஆழமற்ற மேடுகளாகும். 30 கி.மீ. நீளம் கொண்ட இந்தப் பாலம், மன்னார் வளைகுடாவையும் (தென்மேற்கு) பாக் ஜலசந்தியையும் (வடகிழக்கு) பிரிக்கின்றது. இந்த பாலத்தில், கடல் ஆழம் சுமார் 3 முதல் 30 அடி வரையே உள்ளது. சில மேடுகள் கடல் மட்டத்திற்கு மேலும் உள்ளன. இது இராம சேது (*Ram Setu*) என்றும் அழைக்கப்படுகிறது.  
2005 ஆம் ஆண்டு இந்திய அரசு இப்பாலத்தை சேது சமுத்திரத் திட்டத்தின் கீழ் தனுஷ்கோடி அருகே ஆழப்படுத்தி கப்பல் போக்குவரத்திற்கு ஏற்றதாக மாற்றும் முயற்சியை தொடங்கியது. இந்தத் திட்டத்தின் படி சுமார் 400 கி.மீ. தொலைவு மற்றும் சுமார் 30 மணி நேர கடல் பயணம் மிச்சப்படுத்தப்படும் என எதிர்பார்க்கப்பட்டது. ஆனால் இந்த பாலத்தின் தொன்மையைக் காப்பாற்றும் முயற்சியில் *இராமகர்மபூமி இயக்கம்* ஈடுபட்டுள்ளது.
# ஆதாமின் பாலம்

## புராணப் பின்னணி

புராணமான இராமாயணத்தில் இராமர் கடலைக்கடந்து சீதையை இராவணனிடம் இருந்து மீட்பதற்காக மண், மிதக்கும் வகை கல் மற்றும் மரங்களை கொண்டு வானரங்கள் கட்டிய பாலம் பற்றிக் கூறப்பட்டுள்ளது. அந்தப் பாலம் இதுவாக இருக்கலாம் என்று நம்பப்படுகிறது.
# ஆதாமின் பாலம்

## அகழ்வாராய்ச்சி

இந்தப் பாலத்தில் பல்வேறு அகழ்வாராய்ச்சிகள் நடை பெற்று வருகின்றன. அவ்வாறு ஆராய்ந்த பாரதிதாசன் பல்கலைகழகக் குழுவொன்று இந்த பாலம் சுமார் 3,500 ஆண்டுகளுக்கு முன் கட்டப்பட்டிருக்கலாம் என்று கருதுகிறது. சில புவியியல் வல்லுனர்கள் ஆதாம் பாலம் மனிதனால் கட்டப்பட்டதென்று கருதினாலும், பலர் இப்பாலம் இயற்கையாகவே தோன்றியதாக கூறுகின்றனர். செப்டம்பர் 2007ஆம் ஆண்டு மத்திய அரசு உச்சநீதிமன்றத்திற்கு அளித்த அறிக்கையில் ஆதாம் பாலம் மனிதனால் கட்டப்பட்டதற்கு ஆதாரம் இல்லை என்று கூறியது. இந்திய விண்வெளி ஆய்வு மையத்தின் ஒரு அங்கமான விண்வெளி பயன்பாட்டு மையம் நடத்திய ஆராய்ச்சியின் முடிவு இப்பாலம் இயற்கையாக தோன்றியதாக கூறுகிறது. மேலும், இந்திய நிலப்பொதியியல் கழகம் (*geological survey of India*) நடத்திய ஆராய்ச்சியின் பகுதியாக, இப்பாலத்தின் நீரில் மூழ்கிய பாறைகளில் பல இடங்களில் ஆழமான துளையிட்டு கிடைத்த பாறை மாதிரிகளை ஆய்வு செய்ததில், செயற்கையாக மனிதனால் கட்டப்பட்டதற்கு எவ்வித ஆதாரமும் கிடைக்கவில்லை எனக் கூறப்பட்டுள்ளது.
# சத்துருக்கொண்டான் படுகொலை

**சத்துருக்கொண்டான் படுகொலை** (*Sathurukondan massacre*) 1990 செப்டம்பர் 9 அன்று இலங்கையின் மட்டக்களப்பு மாவட்டம் சத்துருக்கொண்டான் பகுதியில் தங்கியிருந்த 184 இலங்கைத் தமிழ் அகதிகள் இலங்கை அரச படைகளால் படுகொலை செய்யப்பட்ட நிகழ்வு ஆகும். இது தொடர்பாக இலங்கை அரசு இரு விசாரணைக் குழுக்களை அமைத்தும், எவரும் கைது செய்யப்படவில்லை.  
இச்சம்பவத்தை விசாரணை செய்த நீதிபதியின் அறிக்கைப்படி 27 வயதான மோகன சுந்தரி எனும் தாயும் அவரது 3 மாதக்குழந்தையும் படையினரால் "மண்ணா" கத்திகளால் சாகும்வரை குத்தப்பட்டு கொலைசெய்யப்பட்டனர்.
# சத்துருக்கொண்டான் படுகொலை

## நீதி விசாரணை

இலங்கை அரசாங்கத்தினால், இப்படுகொலைச்சம்பவம் தொடர்பான விசாரணைகளை நடத்தவென இரு விசாரணை ஆணைக்குழுக்கள் நியமிக்கப்பட்டன. ஓய்வுபெற்ற நீதிபதி கே. பாலகிட்ணர் இவ்விசாரணைகளை நடத்தவென அக்காலத்தில் ஆட்சியிலிருந்த பொதுஜன ஐக்கிய முன்னணி அரசாங்கத்தினால் நியமிக்கப்பட்டார். நீதிபதி தனது அறிக்கையில் படுகொலை நிகழ்ந்ததற்கான வலுவான சாட்சியங்கள் இருப்பதாகவும் குற்றவாளிகளுக்கெதிரான கடும் சட்ட நடவடிக்கை மேற்கொள்ளப்படவேண்டும் என்றும் சனாதிபதியை வேண்டிக்கொண்டார். இதுவரை இவ்வாறான சட்ட நடவடிக்கைகளோ, காவல்துறை விசாரணைகளோ மேற்கொள்ளப்பட்டதாக தகவலெதுவும் இல்லை.
# இலங்கைக் கடற்படை

இலங்கையின் முப்படைகளுள் ஒன்றான **இலங்கைக் கடற்படை** 1937 இல் இலங்கைக் கடற் தன்னார்வலர்களின் படையாக உருவாகியது இரண்டாம் உலக மகா யுத்ததைத் தொடர்ந்து ராயல் கடற்படையாக மாற்றமடைந்து 1972 இல் இலங்கைக் கடற்படையாக பெயர்மாற்றமடைந்தது.
# இலங்கைக் கடற்படை

## சுனாமி

சுனாமி இலங்கையைத் தாக்கியபோது திருகோணமலைக் கடற்படைத்தளம் பலத்த சேதங்களுக்கு உள்ளானது இதை உடனடியாக காலியில் உள்ள கடற்படைத் தளத்திற்கு அறிவித்த போதும் நடவடிக்கை ஏதும் எடுக்காத்தாலேயே சுனாமியில் இலங்கையின் தென்பகுதியிலும் பல பொதுமக்கள் சுனாமியால் பாதிக்கப்பட்டனர்.
# இலங்கைக் கடற்படை

## தற்போதைய நிலை

இலங்கையின் தற்போதைய அதிபரான மகிந்த ராஜபக்சவும் தனது இரண்டாவது மகனைக் கடற்படையில் இணைத்துள்ளதாகப் பெரிதும் பிரச்சாரம் செய்யப்பட்டபோதும் பின்னர் இலங்கை அரச செலவில் மேற்படிப்பிற்காக இலண்டனிற்கு அனுப்பப்பட்டார். விடுதலைப் புலிகளின் அமைப்பான கடற்புலிகளுடன் அடிக்கடி மோதல்கள் நிகழ்ந்துள்ளன.
# இலங்கைக் கடற்படை

## வெளியிணைப்புகள்

- இலங்கைக் கடற்படை - அதிகாரப்பூர்வ இணையத்தளம்
# மட்டக்களப்பு ஈழநாதம்

**மட்டக்களப்பு ஈழநாதம்** மட்டகளப்பில் கொக்கட்டிச்சோலையில் இருந்து வெளியாகும் பத்திரிகையாகும். இது முன்னர் தமிழ் அலை என அறியப்பட்ட பத்திரிகையாமெனினும் இதை விடுதலைப் புலிகள் அமைப்பில் இருந்து பிரிந்த தமிழீழ மக்கள் விடுதலைப் புலிகள் (கருணா குழுவினர்) வெளியிடத் தொடங்கியதால் இது மட்டக்களப்பு ஈழநாதம் என வெளிவரத்தொடங்கியது. இது வார இதழ் மற்றும் வார இறுதியில் சிறப்புப் பதிப்புக்களாக வெளிவருவதோடு இணையத்திலும் செய்திகள் பிரசுரிக்கப்படுகின்றன.
# மட்டக்களப்பு ஈழநாதம்

## வெளியிணைப்புகள்

- மட்டக்களப்பு ஈழநாதம்
# புனித மிக்கேல் கல்லூரி தேசியப் பாடசாலை

**புனித மிக்கேல் கல்லூரி தேசிய பாடசாலை** (*St. Michael's College National School*) மட்டக்களப்பு நகர மத்தியில் 1873 ஆம் ஆண்டில் இயேசு சபையினரால் ஆரம்பிக்கப்பட்ட ஆண்கள் பாடசாலையாகும். இதன் நிறுவனர் வண. பிதா. பேர்டினன்ட் பொனெல் ஆவார். இவரைத் தொடர்ந்து பல கத்தோலிக்க கிறித்தவப் பாதிரிமார்களினால் தனியார் பாடசாலையாக நடாத்தப்பட்ட இப்பாடசாலை இலங்கை விடுதலை அடைந்த பின்னர் அரசுடைமையாக்கப்பட்டது. பிறகு அரச பாடசாலையாக, *1AB* தர தேசியப் பாடசாலையாக மாற்றமடைந்தது. இப்பாடசாலை மட்டக்களப்பு கல்வி வலயத்திற்குட்பட்ட மண்முனை வடக்கு (மட்டக்களப்பு நகர்) பகுதியிலுள்ள 41 பாடசாலைகளில் ஒன்றாகும். இது தரம் 1 தொடக்கம் 5 வரையான ஆரம்பப் பிரிவினையும் தரம் 6 தொடக்கம் 13 வரையான இடைநிலை, மேல் நிலை பிரிவுகளையும் தனித்தனி வளாகங்களில் கொண்ட தேசிய பாடசாலையாகும்.
# புனித மிக்கேல் கல்லூரி தேசியப் பாடசாலை

## கூடைப்பந்தாட்டம்

புனித மிக்கேல் கல்லூரி தேசிய அளவில் பல வெற்றிகளைப் பெற்ற பாடசாலையாகும். இங்கு பணியாற்றிய அமெரிக்க இயேசு சபைத் துறவிகளினால் மட்டக்களப்பு மாவட்டத்திற்கு கூடைப்பந்தாட்டம் அறிமுகம் செய்யப்பட்டு, புனித மிக்கேல் கல்லூரியின் கூடைப்பந்தாட்ட அணி "வெல்லப்பட முடியாத அணி" எனும் அளவிற்கு இத்துறையில் சிறந்து விளங்கியது. பல துறவிகள் கூடைப்பந்தாட்டத்தை வளர்த்தெடுக்க உதவினர். அவர்களில் இயேசு சபைத் துறவிகளான அருட்தந்தை ஹெரல்ட் வெபர், அருட்தந்தை இயூயின் ஜோன் ஹேர்பட் ஆகியோர் குறிப்பிடத்தக்கவர்கள். அருட்தந்தை ஹெரல்ட் வெபர் மட்டக்களப்பு ஆற்றிய சேவை கெளரவிக்கும் விதத்தில் அரங்கு விளையாட்டு அரங்கு "வெபர் அரங்கு" எனப் பெயரிடப்பட்டுள்ளது.
# புனித மிக்கேல் கல்லூரி தேசியப் பாடசாலை

## புகழ் பெற்ற பழைய மாணவர்கள்

இப்பாடசாலையானது மட்டக்களப்பில் பல துறைசார் வல்லுனர்களை உருவாக்கியுள்ளது. அவர்களின் குறிப்பிடத்தக்க சிலர் பின்வருமாறு:  
- சுவாமி விபுலாநந்தர்
- வ. நல்லையா
- தராக்கி சிவராம்
- ஜோசப் பராராஜசிங்கம்
- பாலு மகேந்திரா
# பிளேபோய்

**பிளேபோய்** வயது வந்தோருக்கான அமெரிக்க இதழாகும். இந்த இதழ் பெண்களை கவர்ச்சியாகவும், நிர்வாணமாகவும், ஆபாசமாகவும் காட்சிப்படுத்துகின்றது. 1953 இல் ஹூக் ஹெஃப்னர் என்பவரால் தோற்றுவிக்கப்பட்ட இது பிளே போய் தொழிலகம் என்னும் நிறுவனமாக தொலைக்காட்சி, இணையம் போன்ற எல்லா ஊடகங்களையும் பயன்படுத்தும் நிறுவனமாக வளர்ச்சியடைந்துள்ளது. ஐக்கிய அமெரிக்காவிலிருந்து மட்டுமின்றி உலகின் பல நாடுகளிலும் பதிப்புக்கள் வெளிவருகின்றன. பெண்களின் நிர்வாணப் படங்களையும் விளையாட்டு, நுகர்வுப் பொருட்கள் போன்ற பலவித அம்சங்கள் பற்றிய கட்டுரைகளையும் சில வேளைகளில் புனைவு இலக்கியங்களையும் தாங்கி வெளிவருகிறது. சீனா, மியன்மார், மலேசியா, சிங்கப்பூர் போன்ற பல நாடுகள் இவ்விதழுக்குத் தடைவிதித்துள்ளன.  
2016லிருந்து அட்டையில் கவர்ச்சிப் படங்கள் இடம் பெறாது என பிளேபாய் நிறுவனம் அறிவித்துள்ளது. பிஜி 13 என்ற பதின்மூன்று வயதுக்கு மேலானவர்களுக்கு மட்டுமே என்ற அறிவிப்புடன் இதழ்கள் வெளிவந்தன. இணைய வளர்ச்சியின் காரணமாக பிளேபோயின் விற்பனை குறைந்ததுள்ளது.
# விக்கிப்பீடியா:இயல் தலைப்புகளின் பட்டியல்

***கவனத்துக்கு: உரையாடல் பகுதியை ஒரு முறை பார்த்த பின் பங்களித்தால் நன்று. ***
# விக்கிப்பீடியா:இயல் தலைப்புகளின் பட்டியல்

## அறிவியல் Natural Sciences

**இயற்பியல், இயல்பியல், பூதியல் - :en:Physics**
- அணுவியல் - :en:Atomic physics, :en:Particle physics
- ஒளியியல் - :en:Optics
- ஒலிவியல் - Acoustics
- இயக்க விசையியல் - Kinetics
- இயக்கவியல் - Mechanics
- பாய்ம இயக்கவியல் - Fluid Mechanics
- வெப்பஇயக்கவியல், தெறுமத்தினவியல் - Thermodynamics
- மின்காந்தவியல் - Electromagnetics
- அணுக் கரு இயல்பியல் - Nuclear Physics
- புவி இயல்பியல் - Geophysics
- குவாண்டம்/துணுக்கம்/சத்திச் சொட்டு இயல்பியல்- Quantum Physics
- வானியல் - Astronomy
- அண்டவியல், பிரபஞ்சவியல் - :en:Cosmology
- பிரபஞ்சப் பண்பியல் - :en:Cosmogony
- விண்வெளி அறிவியல் - Space Science
- ஒலிப்பிறப்பியல்
- மின்னியல்  
**உயிரியல் - :en:Biology**
- உடல் செயலியல் - :en:Physiology
- விலங்கியல்-Zoology
- விலங்கின நடத்தையியல்
- தாவரவியல்-Botany
- பறவை இயல் :en:Ornithology
- பழவூற்றியல்-Palaeontology
- நுண்ணுயிரியல்-Microbiology
- உயிர்வேதியியல்/உயிர் இரசாயனவியல் (இ.வ)-Biochemistry
- தொல்லுயிரியல்
- மூலக்கூறு உயிரியல்-Molecular Biology
- மரபியல் - :en:Genetics
::* சந்ததி இயல் - :en:Genesiology
::* தலைமுறை இயல் - :en:Genealogy
::* நன்மக்கட் பேருஇயல் - :en:Eugenics
- உயிரெழுங்கியல் - :en:Bionomy
- உயிர்திட்பவியல் - :en:Bionics
- உயிராதாரம் - :en:Bionimics
- இனவியல் - :en:Ethology  
**வேதியியல், இரசாயனவியல்(இ.வ) - Chemistry**
:* கரிம வேதியியல் - Organic Chemistry
:* கனிம வேதியியல் - Inorganic Chemistry
:* விகிதவியல் - Stoichimometry
:* மின்னிரசானவியல் - Electrochemistry
:* நிறமாலைகாட்டியல் - Spectroscopy
:* நச்சியல் - Toxicology
:* பொருளறிவியல் - Material Science
:* உலோகவியல் - Metallurgy
:* Reaction Kinetics
:* Chemical Processes  
**மருத்துவவியல்-Medical Sciences**
:* உள்ளமைப்பியல், உள்ளுறுப்பியல், உறுப்பமைப்பியல் - Anatomy
:* செவியியல் - Otology
:* கண் இயல் - Ophthalmology
:* பல்லியல் - Dentistry
:* தோலியல் - Dermatology
:* திசுவியல் - Histology
:* ஏதுவியல், காரண காரிய ஆய்வியல் - Etiology
:* மிடற்றியல் - Laryngolog
:* பல் மருத்துவம் - Dentistry
:* உணர்வகற்றியல் - Anesthesiology
:* நெவிநாசிமிடற்றியல் - Otorhinolaryngology
:* அறுவை மருத்துவம் - Surgery
:* மருந்தியல் - Pharmacology
:* உணவியல் - Nutrition
:* நலமீட்பு பணி - Nursing
:* பிறப்பு இயல், ஈன் இயல், பேறு இயல், பேற்றியல் - Obsterics
:* நரம்பியல் - Neurology
:* எலும்பியல்
:* இரத்தவியல்
:* தடுப்பாற்றலியல், தடுப்புத்திறனியல் - Immunology
:* நோய் காரணவியல்-Etiology
:* நோய் விபரவியல்-Epidemiology
:* நோய்க்குறியியல் Pathology
:* பெண் நோயியல்
:* குழந்தை மருத்துவம்
:* புறத்தோற்ற உடலளவையியல்
:* உயர்பாலூட்டியியல்
:* உடற்றொழிலியல்-Physiology
:* மனநோயியல் - Psychiatry
:* நரம்பு வழி உளப்பிணி மருத்துவம் - Neuropsychiatry
:* உடனலவியல்-Hygiene
:* குழியவியல்-Cytology
:* பிறப்புரிமையியல்-Genetics
:* உயிரிரசாயனவியல்/உயிர் வேதியியல் (த.வ)-Biochemistry
:* கால்நடை மருத்துவம்-Veterinary Science
:* இனமுறை மருத்துவம்-Homeopathy
:* மூலிகை மருத்துவம்-Herbal Medicine
:* சித்த மருத்துவம்
**அளவியல் - Measurement Science**
# விக்கிப்பீடியா:இயல் தலைப்புகளின் பட்டியல்

## புவி அறிவியல் - Earth Sciences

**நிலவியல், புவிச்சரிதவியல், புவிப்பொதியியல்-Geology**
- பனியாற்றியியல்-Glaciology
- நில உருவாக்கவியல்-Geomorphology
- தொல்லுயிராய்வியல்-Palaeontology
- பூதத்துவ இயல்-Geography
- புவியமைப்பியல்-Geophysical  
**சூழலியல் - Enviornmental Studies**
- வாழ்சூழ்நிலைவியல் - Ecology
- தட்டவெட்பவியல் - Climatology
- வானிலைவியல் - Meteorology
- காட்டியல் - Forestry
- மீன்வள அறிவியல் - Fishery
- கனிப்பொருளியல் - Minerology
- பெருங்கடல் ஆய்வியல் - Ocenography
- வாயு மண்டல அறிவியல் - Atomospheric Sciences
- நிலவுலக நீர் ஆய்வியல் - Hydrology  
**வேளாண்மையியல், விவசாயம்-Agriculture**
- மண்ணியல்-Soil Science
- புல்லியல்- Agrostology
- உழவியல், பயிராக்கவியல் - Agronomy
- வேளாண் பயரியல் - Agricultural Botany
- வேளாண் வேதியியல், விவசாயவிரசாயனவியல்-Agricultural Chemistry
- வேளாண் உயிர்வதியியல் - Agricultural Biochemistry
- வேளாண் விரிவாக்க இயல்-Agricultural Extension
# விக்கிப்பீடியா:இயல் தலைப்புகளின் பட்டியல்

## கணிதம்-Mathematics

- கணிப்பியல்-Calculas
- தொகையிடல்-Integration
- வகைக்கெழு காணல்-Differentiation
- வகைப்பு இடவியல் - Differential Topology
- வகைப்பு வடிவியல் - Differential Geometry  
- கேத்திர கணிதம்/வடிவியல்-Geometry
- பகுப்புக் கேத்திர கணிதம்-Analytical Geometry
- எண் கணிதம்-Arithmetic
- அட்சர கணிதம்/குறுக்கணக்கியல்-Algebra
- புள்ளியியல்-Statistics
- நிகழ்தகவுக் கோட்பாடு-Probability Theory
- கணவியல் கோட்பாடு-Set Theory
- பகுவியல்-Fractals
- தருக்கவியல்-Logic
- இடத்தியல்-பரப்புரு-Topology
- மடக்கை-Logarithms
- உருமாற்றம்-Transforms
- வலையமைப்பியல்-Network Analysis
- எண்சார்ந்த பகுப்பியல்-Numerical Analysis
- இயங்கவியல்-Dynamics
- கோணவியல்-Trignometry
# விக்கிப்பீடியா:இயல் தலைப்புகளின் பட்டியல்

## பொறியியல் & தொழில்நுட்பம் - Engineering & Technology

- நுட்பியல்
- கணினியியல்-Computing
- மின் எந்திர மனிதவியல் தொழில்நுட்பம்-Robotics
- இயற்கை மொழி கணிணியியல்-Natural Language Processing
- இயந்திரவியல், சுயம் பொறி இயல்-Robotics
- இலத்திரணியல், மின்னணுவியல்-Electronics
- நுண் - மின்னுணுவியல்-Micro Electronics
- இயந்திர மின் நுட்பவியல்-Mechatronics
- நுண் ஒளித்துகளியல்-Microphotonics
- நுண் நீர்மவியல்-Microfulidics
- ஒப்புமையியல்-Analog Technology
- இலக்கமுறை தொழிநுட்பம் / எண்முறைத் தொழிநுட்பம்/இலக்கமியல்-Digital Technology
- பதிகணனியியல்-Embedded
- மின் திறனியல்-
- வானலையியல்-Radio Frequency
- தகவல் தொழில்நுட்பவியல்-Information Technology
- ஒளித்துகளியல், ஒளியணுவியல்-Photonics
- உந்துமவியல் தொழில்நுட்பம்-Propulsion Technology  
- அமைப்புப் பொறியியல்-Systems Engineering
- மரபான தளப் பொறியியல்-Surface Engineering
- மின் பொறியியல்-Electrical Engineering
- எந்திரவியல்-Mechanical Engineering
- கட்டடப் பொறியியல்,குடிசார் பொறியியல்-Civil Engineering
- வேதிப்பொறியியல்-Chemical Engineering
- துகிலியல்-Textile Engineering
- கட்டட கட்டுமானயியல்-Building Construction
- அமைப்புப் பொறியியல்
- உலோகயியல்-Metallurgy
- உருபனியல்
- நரம்பணு வலையமைப்பியல்-Neural Networks
- மங்கல் ஏரணம்-Fuzzy Logic
- உயிரித்தொழில்நுட்பங்கள்-Biotechnology
- விமானவியல்-Aeronautics
- செயற்கை அறிவாண்மை, நகல் ஞானம்-Artitificial Intelligence
- பயண மின்நுட்பவியல்-Avionics
- கட்டுபாட்டுவியல்-Control Theory
- தானியங்கியல் கட்டுப்பாடு - Automatic Control
- தொடர்பியல்- Communications
- கப்பல் மற்றும் கடல் பொறியியல் - Ship and Ocean Engineering
- அளவுப்பொறியமைப்பு - Instrumentation